techiaith/cofnodycynulliad_en-cy huggingface dataset:
English: Thank you, Hefin, and thank you for asking two questions through the medium of Welsh today. The pandemic and the restrictions have impacted us all in one way or another, but we recognise the additional impact that there has been on mental health and well-being. As a result of this, we have invested over £9 million in addition to support mental health services and to respond to changes in this area.
Welsh: Diolch yn fawr, Hefin, a diolch am ofyn dau gwestiwn trwy gyfrwng y Gymraeg heddiw. Mae'r pandemig a'r cyfyngiadau wedi effeithio arnom ni i gyd mewn rhyw ffordd neu gilydd, ond rŷn ni'n cydnabod yr effaith ychwanegol sydd wedi bod ar iechyd meddwl a lles. O ganlyniad i hyn, rŷn ni wedi buddsoddi dros £9 miliwn ychwanegol i gefnogi cymorth i iechyd meddwl, ac i ymateb i'r newidiadau yn y maes yma.
English: Diolch, Minister. I approve of the announcement made today as well - the investment in mental health that you've announced this afternoon. The concern I've got is the constituents who've contacted me who've been affected by COVID, who've never had mental health problems before and are being affected by it directly because of this COVID crisis. Can I ask you if more money could be put into the CALL helpline to support those people? What else are you doing to help people who may not want to go to their GP with their mental health problem because they've never had to do it before? What action is being taken in those areas, please?
Welsh: Diolch, Weinidog. Rwy'n cymeradwyo'r cyhoeddiad a wnaed heddiw hefyd - y buddsoddiad mewn iechyd meddwl a gyhoeddwyd gennych y prynhawn yma. Rwy'n bryderus am etholwyr sydd wedi cysylltu â mi ac sydd wedi cael eu heffeithio gan COVID, nad ydynt erioed wedi cael problemau iechyd meddwl o'r blaen ac sy'n cael eu heffeithio'n uniongyrchol gan yr argyfwng COVID hwn. A gaf fi ofyn i chi a ellir rhoi mwy o arian i linell gymorth CALL i gefnogi'r bobl hynny? Beth arall rydych yn ei wneud i helpu pobl nad ydynt, o bosibl, eisiau mynd at eu meddyg teulu gyda'u problem iechyd meddwl oherwydd nad ydynt erioed wedi gorfod gwneud hynny o'r blaen? Pa gamau sy'n cael eu cymryd yn y meysydd hynny, os gwelwch yn dda?
English: Thanks, Hefin. I think we've got to recognise that some people still feel a bit embarrassed about the fact that they may need mental health support, and so we have to make sure that there are mechanisms for them to get some help. Sometimes they may not want to go via their GP, and that's why we've already expanded the CALL helpline, so thank you for inquiring about that. That facility has already been expanded. We've seen an increase in calls to that helpline. I was fortunate enough to speak to the head, based in Wrexham, about the services that they can provide, and they can also be a signpost where people can go for additional support. The other thing that I'm very proud that we've introduced is a new online cognitive behavioural therapy support scheme. This is called SilverCloud. It's only been launched since September, and already about 2,000 people have used it. It's supported by experts and I'm hoping that this will be a mechanism that people, perhaps, who haven't needed to deal with this issue before may be willing to use to see if they can deal with some of their problems through this online support facility. So, I'd be very grateful if Senedd Members would help to advertise that to their constituents.
Welsh: Diolch, Hefin. Rwy'n credu bod rhaid i ni gydnabod bod rhai pobl yn dal i deimlo ychydig o embaras ynglŷn â'r ffaith y gallai fod angen cymorth iechyd meddwl arnynt, ac felly, rhaid i ni sicrhau bod mecanweithiau ar waith iddynt gael rhywfaint o help. Weithiau efallai na fyddant eisiau mynd drwy eu meddyg teulu, a dyna pam rydym eisoes wedi ehangu llinell gymorth CALL, felly diolch am holi ynglŷn â honno. Mae'r cyfleuster hwnnw eisoes wedi'i ehangu. Rydym wedi gweld cynnydd yn nifer y galwadau i'r llinell gymorth honno. Roeddwn yn ddigon ffodus i siarad â'r pennaeth yn Wrecsam am y gwasanaethau y gallant eu darparu, a gallant hefyd fod yn wasanaeth cyfeirio lle gall pobl fynd i gael cymorth ychwanegol. Rwyf hefyd yn falch iawn ein bod wedi cyflwyno cynllun cymorth therapi gwybyddol ymddygiadol newydd ar-lein. SilverCloud yw enw'r cynllun. Cafodd ei lansio ym mis Medi, ac mae tua 2,000 o bobl eisoes wedi'i ddefnyddio. Fe'i cefnogir gan arbenigwyr ac rwy'n gobeithio y bydd hwn yn fecanwaith y gallai pobl nad ydynt o bosibl wedi gorfod ymdrin â'r mater hwn o'r blaen fod yn barod i'w ddefnyddio i weld a allant ymdrin â rhai o'u problemau drwy'r cyfleuster cymorth ar-lein hwn. Felly, byddwn yn ddiolchgar iawn pe bai'r Aelodau o'r Senedd yn helpu i hysbysebu hynny i'w hetholwyr.
English: Minister, I've been in contact with ColegauCymru, who are very concerned about the support that further education learners and the sector are getting. Higher education has been given another £10 million for mental health services and while some of that is for students who've had to lock down in their student housing, there is some, I believe, for suicide awareness and dealing with mental health issues. Can I ask you - I know that this covers education as well - could you have discussions with the Minister for Education to see whether this sort of support could be extended into further education as well? I think there is a need for further investment, greater investment, in mental health issues, counselling and in suicide awareness, particularly within the further education sector.
Welsh: Weinidog, rwyf wedi bod mewn cysylltiad â ColegauCymru, sy'n pryderu'n fawr am y cymorth y mae dysgwyr addysg bellach a'r sector yn ei gael. Mae addysg uwch wedi cael £10 miliwn arall ar gyfer gwasanaethau iechyd meddwl ac er bod rhywfaint o hwnnw ar gyfer myfyrwyr sydd wedi gorfod ynysu yn eu llety myfyrwyr, credaf fod rhywfaint ohono ar gyfer ymwybyddiaeth o hunanladdiad ac ymdrin â materion iechyd meddwl. A gaf fi ofyn i chi - gwn fod hyn yn cynnwys addysg hefyd - a wnewch chi drafod gyda'r Gweinidog Addysg i weld a ellid ymestyn y math hwn o gymorth i gynnwys addysg bellach hefyd? Credaf fod angen buddsoddiad pellach, mwy o fuddsoddiad, mewn materion iechyd meddwl, cwnsela ac ymwybyddiaeth o hunanladdiad, yn enwedig yn y sector addysg bellach.
English: Thanks very much for that, Nick. Certainly, I think we have put considerable support into schools and into HE. I will look into whether we need to give additional support to further education. Presumably they will be able to access other pots of funding, but I'm not aware so far that there is a specific pot for further education, so I will look into that, Nick. I'm only a couple of weeks into the job - I'll take a look at it.
Welsh: Diolch yn fawr am hynny, Nick. Yn sicr, credaf ein bod wedi rhoi cryn gefnogaeth i ysgolion ac i addysg uwch. Byddaf yn edrych i weld a oes angen inni roi cymorth ychwanegol i addysg bellach. Mae'n debyg y byddant yn gallu cael gafael ar gronfeydd cyllid eraill, ond nid wyf yn ymwybodol bod yna bot penodol ar gyfer addysg bellach hyd yma, felly byddaf yn edrych ar hynny, Nick. Ychydig wythnosau'n unig y bûm yn y swydd - fe edrychaf ar hynny.
English: Yes, carry on.
Welsh: Gallwn, ewch amdani.
English: Diolch. Welcome to your new role, Minister. Our mental health is not just a matter for the health service, it's a matter for each individual, families and communities. I'm deeply concerned at the closure of gyms, which as well as providing the mental health benefits of exercise are mini communities within themselves, and also places of worship for communal prayer. Both establishments provide a sense of purpose and a feeling of community at a time when we need those things now more than ever. Minister, will you acknowledge the importance of gyms and places of worship - and you've just mentioned exercise as well - for our sense of well-being, and can you do all you can to ensure that they remain open after this firebreak ends in Wales, please? Thank you.
Welsh: Diolch. Croeso i'ch rôl newydd, Weinidog. Nid mater i'r gwasanaeth iechyd yn unig yw ein hiechyd meddwl, mae'n fater i bob unigolyn, bob teulu a phob cymuned. Rwy'n pryderu'n fawr ynglŷn â chau campfeydd, sydd, yn ogystal â darparu manteision iechyd meddwl ymarfer corff, yn gymunedau bach ynddynt eu hunain, a hefyd mannau addoli ar gyfer gweddïo cymunedol. Mae'r ddau fath o sefydliad yn rhoi ymdeimlad o bwrpas a chymuned ac rydym angen y pethau hynny yn awr yn fwy nag erioed. Weinidog, a wnewch chi gydnabod pwysigrwydd campfeydd a mannau addoli - ac rydych newydd sôn am ymarfer corff hefyd - i'n hymdeimlad o lesiant, ac a allwch chi wneud popeth yn eich gallu i sicrhau eu bod yn aros ar agor ar ôl i'r cyfnod atal byr hwn ddod i ben yng Nghymru, os gwelwch yn dda? Diolch.
English: Thank you, Mandy. Just to say that the Government had to make some very difficult decisions. The decision we came to was that it would be better to lock down quite brutally and have a shorter period of a lockdown, rather than to leave some open. And there were plenty of cases where we could have said, 'Well, just this one', or, 'Just that one', and all of that would have contributed to an overall lesser impact on trying to stop the virus from spreading. And that's why we went along with closing gyms. We absolutely understand. There is an acknowledged connection between physical activity and improved mental health. So we know that closing gyms is not something we did lightly and that's why we're going to be reopening them. And certainly places of worship - we know how important that is for people's mental health and well-being. There's evidence again to suggest that people's spiritual - that the spiritual aspect of their lives is something that can improve their mental health. And certainly, as a woman with a husband who is a priest, I know that it is an important issue for many people and, once again, we'll be very pleased to be opening those places of worship a week on Sunday.
Welsh: Diolch, Mandy. Bu'n rhaid i'r Llywodraeth wneud rhai penderfyniadau anodd iawn. Penderfynasom y byddai'n well cael cyfyngiadau symud eithaf llym dros gyfnod byrrach, yn hytrach na gadael rhai pethau ar agor. Ac roedd llawer o achosion lle gallem fod wedi dweud, 'Wel, dim ond hwn', neu, 'Dim ond hwn', a byddai hynny wedi cyfrannu at effaith lai yn gyffredinol o ran ceisio atal y feirws rhag lledaenu. A dyna'r rheswm pam y cafodd campfeydd eu cau. Rydym yn deall yn iawn. Mae cysylltiad cydnabyddedig rhwng gweithgarwch corfforol ac iechyd meddwl gwell. Felly rydym yn gwybod nad yw cau campfeydd yn benderfyniad a wnaethom yn ysgafn a dyna pam y byddwn yn eu hailagor. Ac yn sicr mannau addoli - gwyddom pa mor bwysig yw'r rheini i iechyd meddwl a llesiant pobl. Ceir tystiolaeth eto i awgrymu bod yr agwedd ysbrydol ar fywydau pobl yn rhywbeth a all wella eu hiechyd meddwl. Ac yn sicr, fel menyw gyda gŵr sy'n offeiriad, gwn ei fod yn fater pwysig i lawer o bobl ac, unwaith eto, byddwn yn falch iawn o fod yn agor y mannau addoli hynny wythnos i ddydd Sul.
English: We expect all health boards to maintain essential mental health services and to monitor and respond to changing mental health needs due to the impact of the pandemic. And, of course, it's important that they respond to those changes. Betsi Cadwaladr University Health Board has set out plans to do this in its quarter 3 and 4 operational framework reports.
Welsh: Rydyn ni'n disgwyl i'r holl fyrddau iechyd gynnal gwasanaethau iechyd meddwl hanfodol a monitro newidiadau o ran anghenion iechyd meddwl yn sgil effaith y pandemig. Ac, wrth gwrs, mae'n bwysig eu bod nhw'n ymateb wedyn i'r newidiadau hynny. Mae Bwrdd Iechyd Prifysgol Betsi Cadwaladr wedi nodi cynlluniau i wneud hyn yn ei adroddiadau fframwaith gweithredol ar gyfer chwarter 3 a 4.
English: Well, I hope that you're already starting to see the concern across north Wales about mental health services, and it's not just because of the crisis that we're currently facing but for historic reasons, too. You will know that deficiencies in the mental health services was one of the reasons why the board was placed into special measures in the first place, and many people feel that direct control by Welsh Government hasn't improved the situation over the last five years. And one reason for that, of course, is the confusion and the failures that there have been in sharing a very important report on one mental health unit, namely the Holden report. The health board has failed to publish the report. They've failed to provide honest answers to families who are grieving. And, of course, they have hidden the truth that their own staff were hugely concerned that the care provided at the Hergest unit was deficient. And if the health board had taken action on this, then it's very possible that other scandals, such as Tawel Fan, would not have happened. So, will you commit to ensuring that the Holden report, which is now eight years old, is released so that we can ensure that we have a transparent and open discussion, and also that we have an inquiry led by someone independent like Donna Ockenden, so that we can reach the truth and ensure that this can never happen again?
Welsh: Wel, dwi'n gobeithio eich bod chi eisoes yn dod i weld gymaint mae pobl yng ngogledd Cymru yn poeni am wasanaethau iechyd meddwl, ac nid dim ond oherwydd, wrth gwrs, yr argyfwng rydyn ni'n ei wynebu ar hyn o bryd ond am resymau hanesyddol hefyd. Byddwch chi'n gwybod mai diffygion yn y gwasanaethau iechyd meddwl oedd un o'r rhesymau y rhoddwyd y bwrdd i mewn i fesurau arbennig, ac mae nifer o bobl yn teimlo nad yw rheolaeth uniongyrchol Llywodraeth Cymru wedi gwella'r sefyllfa dros y pum mlynedd ddiweddaf. Ac un rheswm am hynny, wrth gwrs, yw'r dryswch sydd a'r methiant sydd wedi bod i rannu adroddiad pwysig iawn am ofal mewn un uned iechyd meddwl yn y gogledd, sef adroddiad Holden. Mae'r bwrdd iechyd wedi methu â chyhoeddi hwn, maen nhw wedi methu â rhoi atebion gonest i deuluoedd sy'n galaru, ac, wrth gwrs, maen nhw wedi cuddio'r gwirionedd bod eu staff nhw eu hunain yn poeni'n fawr fod y gofal oedd yn cael ei roi yn uned Hergest yn ddiffygiol. Pe bai'r bwrdd wedi gweithredu ar hyn, yma mae'n ddigon posib na fyddai sgandalau eraill fel Tawel Fan wedi gallu digwydd. Felly, a wnewch chi ymrwymo i sicrhau fod adroddiad Holden, sy'n wyth mlwydd oed erbyn hyn, yn cael ei ryddhau er mwyn inni sicrhau ein bod ni'n cael trafodaeth agored ac hefyd ein bod ni'n cael ymchwiliad o dan arweiniad rhywun annibynnol, efallai fel Donna Ockenden, er mwyn cael at y gwir ac er mwyn sicrhau na fydd hyn byth yn gallu digwydd eto?
English: Well, Llyr, I hope you will give me some time to look at that report and to look into more of the background to this issue. But I'm sure you will be pleased to hear that an additional £12 million was announced yesterday by the Minister for health, which will go towards helping mental health in north Wales. They have their own mental health strategy within Betsi Cadwaladr and, of course, throughout the pandemic, the mental health services have been essential services, and they were open throughout the period, although I know there was a period when there was some talk in Betsi Cadwaladr that they weren't available. Of course, we put that right immediately in order to ensure that people were aware that those services were open and available. Also, just to say that there have been successes in terms of ensuring that there is improved joint working with the various organisations involved with mental health in north Wales. And, of course, there are other developments in terms of the I CAN mental health urgent care centres, and the idea here is that there should be something else available, rather than having to deal with these issues in a traditional way. But I will look at the Holden report and see exactly what the situation is here.
Welsh: Wel, Llyr, dwi'n gobeithio y gwnewch chi roi amser i fi edrych ar yr adroddiad yna a gweld ychydig yn fwy o'r cefndir. Ond dwi'n siwr y byddwch chi'n falch i glywed bod £12 miliwn ychwanegol wedi cael ei gyhoeddi ddoe gan y Gweinidog iechyd, sydd yn mynd i fynd at helpu yn uniongyrchol iechyd meddwl yng ngogledd Cymru. Mae strategaeth iechyd meddwl eu hunain gyda nhw yn Betsi Cadwaladr ac, wrth gwrs, trwy gydol y pandemig, mae'r gwasanaethau ar gyfer iechyd meddwl wedi bod yn wasanaethau angenrheidiol, ac felly mi roedden nhw ar agor drwy'r amser, er, dwi'n gwybod roedd yna gyfnod pan roedd yna ryw sôn yn Betsi Cadwaladr nad oedden nhw ar agor. Wrth gwrs, mi wnaethon ni gywiro hynny ar unwaith a sicrhau bod pobl yn ymwybodol bod y gwasanaethau yna ar agor. Hefyd, jest i ddweud bod yna lwyddiant, dwi'n meddwl, o ran sicrhau bod gwell trawstoriad a thrawsweithredu gyda mudiadau gwahanol sy'n ymdrin ag iechyd meddwl yn y gogledd. Ac, wrth gwrs, mae yna ddatblygiadau eraill gyda'r I CAN mental health urgent care centres, a'r syniad yn y fan yna yw bod yna rhywbeth arall yn lle ein bod ni jest yn gorfod mynd i'r ysbyty i ddelio gyda rhai o'r issues yma. Ond mi wna i edrych ar adroddiad Holden a gweld yn union beth yw'r sefyllfa yn fan hyn.
English: Minister, even before the present COVID-19 pandemic, loneliness affected as many as one in five people across the UK. Indeed, as we are all too aware, over the past few months our lives and daily interactions with friends and loved ones have changed considerably. Now, according to statistics compiled by the Red Cross throughout the pandemic, there is a strong correlation between engaging in meaningful conversations and people's confidence in their ability to cope with the present health crisis. Fifty-one per cent of those who last had a meaningful conversation over a month ago agreed that they are confident in coping, whereas this increased to 81 per cent for those who have had a meaningful conversation within the last week. With this information in mind, will you look to review the regulations around support networks, particularly to allow those elderly, unpaid carers to nominate a single friend to attend their property throughout any future lockdown? I've been approached by a number of people whereby they care for an elderly person or somebody, perhaps, with dementia, and they themselves need somebody that they can, perhaps, just speak to, have some conversation with, because it can be very difficult. So, will you look at that as an avenue to open, so as to allow support, so that that then helps the carer to look after their loved one?
Welsh: Weinidog, hyd yn oed cyn y pandemig COVID-19 presennol, roedd unigrwydd yn effeithio ar gynifer ag un o bob pump o bobl ledled y DU. Yn wir, fel y gwyddom yn dda, dros y misoedd diwethaf mae ein bywydau a'n hymwneud dyddiol â ffrindiau ac anwyliaid wedi newid yn sylweddol. Nawr, yn ôl ystadegau a ddarparwyd gan y Groes Goch drwy gydol y pandemig, mae cydberthynas gref rhwng cymryd rhan mewn sgyrsiau ystyrlon a hyder pobl yn eu gallu i ymdopi â'r argyfwng iechyd presennol. Cytunodd 51 y cant o'r rhai a oedd wedi cael sgwrs ystyrlon dros fis yn ôl eu bod yn hyderus y gallant ymdopi, ond cynyddodd y ffigur hwn i 81 y cant ymhlith y rhai a oedd wedi cael sgwrs ystyrlon o fewn yr wythnos ddiwethaf. Gyda'r wybodaeth hon mewn golwg, a wnewch chi geisio adolygu'r rheoliadau mewn perthynas â rhwydweithiau cymorth, yn enwedig er mwyn caniatáu i ofalwyr oedrannus, di-dâl enwebu un ffrind i fynd i'w heiddo drwy gydol unrhyw gyfyngiadau symud yn y dyfodol? Mae nifer o bobl wedi cysylltu â mi lle maent yn gofalu am berson oedrannus neu rywun gyda dementia, efallai, ac maent hwy eu hunain angen rhywun y gallant siarad â hwy a chael sgwrs, oherwydd gall fod yn anodd iawn. Felly, a wnewch chi ystyried hynny, er mwyn darparu cefnogaeth, fel y gall hynny wedyn fod o gymorth i ofalwyr ofalu am eu hanwyliaid?
English: Thanks very much. I think loneliness is something that is in the portfolio of Julie Morgan, but, certainly, I think there is a recognition that what we need to do is to make sure that there are opportunities for people to be able to overcome these situations. One of the things that's been quite interesting about the pandemic is that there have been some innovations. So, look at us all - we're all using technology now that we may not have used before for the kind of use that we are now using. That has been really helpful for some people who were dealing with loneliness. But I think we've got to recognise that there's a whole group of people who will not be able to access technology in the same way was we are. So, certainly, some of the funding that we've announced today is to go towards making sure that there are opportunities for people to access digital services so that it can help with their mental health.
Welsh: Diolch yn fawr. Credaf fod unigrwydd yn rhan o bortffolio Julie Morgan, ond yn sicr, credaf fod cydnabyddiaeth mai'r hyn sydd angen inni ei wneud yw sicrhau bod cyfleoedd i bobl allu goresgyn y sefyllfaoedd hyn. Un o'r pethau sydd wedi bod yn eithaf diddorol am y pandemig yw bod rhai datblygiadau arloesol wedi digwydd. Felly, edrychwch arnom i gyd - rydym yn defnyddio technoleg nawr na fyddem wedi'i defnyddio o'r blaen o bosibl yn y ffordd rydym yn ei defnyddio nawr. Mae hynny wedi bod o gymorth mawr i rai pobl a oedd yn ymdopi ag unigrwydd. Ond rwy'n credu bod rhaid i ni gydnabod bod grŵp cyfan o bobl na fyddant yn gallu defnyddio technoleg yn yr un ffordd â ni. Felly, yn sicr, bydd rhywfaint o'r cyllid rydym wedi'i gyhoeddi heddiw yn mynd tuag at sicrhau bod cyfleoedd ar gael i bobl ddefnyddio gwasanaethau digidol er mwyn eu helpu gyda'u hiechyd meddwl.
English: I fully recognise the importance of a smooth transition and continuity of care for young people moving from child and adolescent mental health services and into adult services. The actions we are taking to improve transitions are set out in the recently published 'Together for Mental Health' delivery plan for 2019-22.
Welsh: Rydw i'n llawn gydnabod pwysigrwydd pontio didrafferth a pharhad gofal i bobl ifanc sy'n symud o'r gwasanaeth CAMHS i wasanaethau ar gyfer oedolion. Mae'r camau rydyn ni'n eu cymryd i wella'r broses o bontio wedi'u nodi yn y ddogfen 'Law yn Llaw at Iechyd Meddwl: Cynllun Cyflawni 2019-22', a gafodd ei diweddaru yn ddiweddar.